b'\n_START_ARTICLE_\nJosip Fabiani\n_START_SECTION_\n\xc5\xbdivljenje in delo\n_START_PARAGRAPH_\nRodil se je v dru\xc5\xbeini dav\xc4\x8dnega uradnika Ivana in gospodinje Terezije Fabiani rojene Paulig. Gimnazijo je kon\xc4\x8dal v Gorici, nato naj bi na Dunaju \xc5\xa1tudiral (pravo\xc2\xa0?). Marca 1861, ko je bil uradnik v Bovcu, je bil v kme\xc4\x8dki kuriji tolminskega okraja izvoljen v gori\xc5\xa1ki de\xc5\xbeelni zbor. Kot poslanec si je leta 1866 prizadeval za popravilo ceste \xc5\xa0empeter pri Gorici-Vol\xc4\x8dja Draga-Dornberk. Istega leta je kot prvi na Gori\xc5\xa1kem predlagal ustanovitev meteorolo\xc5\xa1ke postaje, ki je bila nato 1. novembra 1869 tudi postavljena. Leta 1867 ni bil ve\xc4\x8d izvoljen v de\xc5\xbeelni zbor, postal je dr\xc5\xbeavni uradnik v Gradi\xc5\xa1ki. V letih 1869-1870 pa je na Dunaju pri ministru za finance delal v komisiji za uravnavo zemlji\xc5\xa1kih davkov. Datum in kraj njegove smrti nista znana.'